Metropolitan Opera va transmite online, gratuit, spectacole din ultimii 14 ani/ „Carmen”, de Bizet, „La Bohème”, de Puccini, şi „La Traviata”, de Verdi, se numără între spectacolele transmise începând de luni

„Carmen”, de Bizet, „La Bohème”, de Puccini, şi „La Traviata”, de Verdi, se numără între spectacolele pe care Metropolitan Opera le va transmite online, gratuit, începând de luni, anunță News.ro.

Metropolitan Opera a iniţiat programul „Nightly Met Opera Streams”, pe site-ul propriu, în încercarea de a oferi, în continuare, publicului acces la spectacole de operă.

„În aceste vremuri extraordinar de dificile, am vrea să oferim consolare iubitorilor de operă”, a spus managerul Peter Gelb, într-un comunicat. „În fiecare seară, vom oferi o diferită bijuterie din colecţia noastră din ultimii 14 ani”.

Streamingul va fi gratuit şi va începe, în fiecare seară, la ora locală 19.30. Fiecare spectacol va fi disponibil online timp de 20 de ore.

Programul primei săptămâni:

Luni, 16 martie — „Carmen”, de Bizet

Dirijor: Yannick Nézet-Séguin, cu Elīna Garanča şi Roberto Alagna. Din 16 ianuarie 2010.

Marţi, 17 martie — „La Bohème”, de Puccini

Dirijor: Nicola Luisotti, cu Angela Gheorghiu şi Ramón Vargas. Din 5 aprilie 2008.

Miercuri, 18 martie — „Il Trovatore”, de Verdi

Dirijor: Marco Armiliato, cu Anna Netrebko, Dolora Zajick, Yonghoon Lee şi Dmitri Hvorostovsky. Din 3 octombrie 2015.

Joi, 19 martie — „La Traviata”, de Verdi

Dirijor: Yannick Nézet-Séguin, cu Diana Damrau, Juan Diego Flórez şi Quinn Kelsey. Din 15 decembrie 2018.

Vineri, 20 martie — „La Fille du Régiment”, de Donizetti

Dirijor: Marco Armiliato, cu Natalie Dessay şi Juan Diego Flórez. Din 26 aprilie 2008.

Sâmbătă, 21 martie — „Lucia di Lammermoor”, de Donizetti

Dirijor: Marco Armiliato, cu Anna Netrebko, Piotr Beczała şi Mariusz Kwiecien. Din 7 februarie 2009.

Duminică, 22 martie — „Eugene Onegin”, de Tchaikovsky

Dirijor: Valery Gergiev, cu Renée Fleming, Ramón Vargas şi Dmitri Hvorostovsky. Din 24 februarie 2007.

sursa foto: News.ro